section_heading: Pravila
paragraph_text: Svi bankarovi dobici ostaju njegov ulog i bankar ih ne može "podignuti" iz banke dok je bankar, nego ih uvijek mora nanovo ulagati. Međutim, on može čak i nakon pobjede odstupiti od pozicije. U tom slučaju igrači redom suprotno od kazaljke na satu od njega dobivaju mogućnost nastaviti banku, ali s bankarevim trenutačnim ulogom. Ako nitko ne odabere tu mogućnost, igrač desno od bankara dobiva mogućnost nastaviti banku, ali s bilo kojim iznosom koji mu odgovara. Na ovaj način kuća osigurava da iznos banke raste proporcionalno dok se igrači ne počnu osjećati nelagodno igrajući s toliko visokim novcima ili dok netko od bankarâ ne izgubi novac.